

คำสั่งสำนักงานสาธารณสุขอำเภอศรีเมืองใหม่

ที่ /256๘

เรื่อง แต่งตั้งคณะกรรมการจัดวางระบบการควบคุมภายใน

และคณะกรรมการติดตามและประเมินผลการควบคุมภายใน

ตามที่กระทรวงการคลังได้กำหนดหลักเกณฑ์ว่าด้วยมาตรฐานและหลักเกณฑ์ปฏิบัติ  
การควบคุมภายในสำหรับหน่วยงานของรัฐ พ.ศ. 2561 กำหนดให้หน่วยงานของรัฐจัดให้มีการควบคุมภายในเพื่อให้เกิดความเชื่อมั่นอย่างสมเหตุสมผลว่าจะบรรลุวัตถุประสงค์ด้านการดำเนินงาน ด้านการรายงาน   
และด้านการปฏิบัติ ตามกฎหมาย ระเบียบ และข้อบังคับ

อาศัยอำนาจตามความในมาตรา 79 แห่งพระราชบัญญัติวินัยการเงินการคลังของรัฐ พ.ศ. 2561 กำหนดให้หน่วยงานของรัฐจัดให้มีการตรวจสอบภายใน การควบคุมภายใน และการบริหารจัดการความเสี่ยง โดยให้ถือปฏิบัติตามมาตรฐานและหลักเกณฑ์ที่กระทรวงการคลังกำหนด ทั้งนี้ เพื่อให้ การดำเนินงานและการบริหารงานของสำนักงานสาธารณสุขอำเภอศรีเมืองใหม่ มีประสิทธิภาพ เกิดประสิทธิผล บรรลุผลสำเร็จตามวัตถุประสงค์ เป้าหมาย และมีการกำกับดูแลองค์กรที่ดี การควบคุมภายใน ของหน่วยงานเป็นไปตามมาตรฐานและหลักเกณฑ์ที่กระทรวงการคลังกำหนด สำนักงานสาธารณสุขอำเภอ ศรีเมืองใหม่ จึงขอแต่งตั้งคณะกรรมการจัดวางระบบการควบคุมภายในและคณะกรรมการติดตามและประเมินผลการควบคุมภายใน ดังนี้

**คณะกรรมการจัดวางระบบการควบคุมภายใน**

|  |  |  |  |
| --- | --- | --- | --- |
| 1. | นางสาวเสาวลักษณ์ โพธา | ผู้ช่วยสาธารณสุขอำเภอศรีเมืองใหม่ | ประธานกรรมการ |
| 2. | นายพงศ์ภณศ์ ศรีสมบูรณ์ | นักวิชาการสาธารณสุขชำนาญการ | รองประธานกรรมการ |
| 3. | นางสาวกรรณิการ์ จันภูษา | นักวิชาการสาธารณสุขชำนาญการ | กรรมการและเลขานุการ |
| 4. | นางสาวจริยาภรณ์ ลาดสมดี | นักวิชาการเงินและบัญชี | กรรมการและผู้ช่วยเลขานุการ |

**อำนาจหน้าที่**

1. อำนวยการในการประเมินผลการควบคุมภายใน โดยการพัฒนาคุณภาพกระบวนการปฏิบัติงานของหน่วยงานให้มีประสิทธิภาพ ประสิทธิผล

2. กำหนดแนวทางและผู้รับผิดชอบในการดำเนินการจัดวางระบบการควบคุมภายใน  
และประเมินผลการควบคุมภายในภาพรวมของส่วนงานย่อย

3. รวบรวม พิจารณากลั่นกรอง และสรุปผลการประเมินการควบคุมภายในภาพรวม  
ของส่วนงานย่อย

4. ประสานงานการประเมินผลการควบคุมภายในกับหน่วยงานในสังกัดที่เกี่ยวข้อง

5. จัดทำรายงาน...

- 2 -

5. จัดทำรายงานการประเมินผลการควบคุมภายในระดับส่วนงานย่อย ประกอบด้วย 5.1 แบบประเมินองค์ประกอบของการควบคุมภายใน

5.2 แบบสอบถามการควบคุมภายใน

5.3 รายงานการประเมินองค์ประกอบของการควบคุมภายใน (แบบ ปค. 4 ส่วนงานย่อย)

5.4 ตารางวิเคราะห์ความเสี่ยง

5.5 รายงานการประเมินผลการควบคุมภายใน (แบบ ปค. 5 ส่วนงานย่อย)

6. จัดส่งรายงานการประเมินผลการควบคุมภายในภาพรวมของส่วนงานย่อยให้ผู้เกี่ยวข้องภายในระยะเวลาที่กำหนด

**คณะกรรมการติดตามและประเมินผลการควบคุมภายใน**

|  |  |  |  |
| --- | --- | --- | --- |
| 1. | นายสันติ ฝักทอง | สาธารณสุขอำเภอศรีเมืองใหม่ | ประธานกรรมการ |
| 2. | นายพัฒนพงษ์ คำดี | นักวิชาการสาธารณสุขปฏิบัติการ | รองประธานกรรมการ |
| 3. | นางสาวอัญชญาพร บัวดก | นักวิชาการสาธารณสุขชำนาญการ | กรรมการและเลขานุการ |
| 4. | นางสาวสุภิรัตน์ ทองวงศ์ | เจ้าพนักงานสาธารณสุขชำนาญงาน | กรรมการและผู้ช่วยเลขานุการ |

**อำนาจหน้าที่**

1..ติดตามการปฏิบัติตามกระบวนงานที่กำหนดไว้

2..ติดตามกระบวนการบริหารความเสี่ยงและการควบคุมภายในทั่วทั้งองค์กร

3..ดำเนินการติดตามประเมินผลการควบคุมภายในภาพรวมของส่วนงานย่อย ปีละ 1 ครั้ง (รอบ 12 เดือน)

4..จัดทำรายงานผลการติดตามการประเมินผลการควบคุมภายในระดับส่วนงานย่อย   
(แบบติดตาม ปค. 5 ส่วนงานย่อย) เสนอต่อผู้บริหาร และจัดส่งให้หน่วยงานที่เกี่ยวข้องภายในระยะเวลา  
ที่กำหนด

ทั้งนี้ ตั้งแต่บัดนี้เป็นต้นไป

สั่ง ณ วันที่ เดือน พฤษภาคม พ.ศ. 256๘

|  |  |
| --- | --- |
|  |  |

(นายสันติ ฝักทอง)

สาธารณสุขอำเภอศรีเมืองใหม่